Helseforetak

Et helseforetak (HF) er en norsk statlig virksomhet som eies av et regionalt helseforetak. Helseforetak yter spesialisthelsetjenester, forskning, undervisning og andre tjenester som står i naturlig sammenheng med dette. Virksomheten til helseforetak reguleres av helseforetaksloven av 2001.

Et helseforetak er et eget rettssubjekt med egen handlingsevne, rettslig og økonomisk, og med arbeidsgiveransvar for sine ansatte. På mange måter ligner helseforetakene på aksjeselskaper, med den vesentlige forskjell at staten hefter ubegrenset for foretakets forpliktelser. Helseforetakene kan således ikke gå konkurs.

Hvert helseforetak ledes av et styre og en administrerende direktør oppnevnt av styret i det regionale helseforetaket. Det er de regionale helseforetakene som selv fastsetter hvordan de ønsker å fordele tjenesteytelsen mellom sine underliggende helseforetak. Organiseringen av disse og arbeidsdelingen mellom dem kan derfor endres på kort tid.

Et helseforetak kan bestå av flere sykehus og andre institusjoner, men hver av disse representerer ikke egen virksomhet etter helseforetaksloven.

Nåværende helseforetak
Ved statens overtagelse av spesialisthelsetjenestene i 2002 var det 47 helseforetak i Norge. Pr. 1. januar 2022 var dette redusert til 32 helseforetak:

 Sør-Øst Vest Midt-Norge Nord Felles Akershus universitetssykehus HF
 Oslo universitetssykehus HF
 Sunnaas sykehus HF
 Sykehusapotekene HF
 Sykehuspartner HF
 Sykehuset Innlandet HF
 Sykehuset Telemark HF
 Sykehuset i Vestfold HF
 Sykehuset Østfold HF
 Sørlandet sykehus HF
 Vestre Viken HF Helse Bergen HF
 Helse Fonna HF
 Helse Førde HF
 Helse Stavanger HF
 Sjukehusapoteka Vest HF Hemit HF
 Helse Møre og Romsdal HF
 Helse Nord-Trøndelag HF
 St. Olavs hospital HF
 Sykehusapotekene i Midt-Norge HF Helgelandssykehuset HF
 Finnmarkssykehuset HF
 Nordlandssykehuset HF
 Sykehusapotek Nord HF
 Universitetssykehuset Nord-Norge HF
 Helse Nord IKT HF Helsetjenestens driftsorganisasjon for nødnett HF
 Luftambulansetjenesten HF
 Sykehusbygg HF
 Sykehusinnkjøp HF
 Pasientreiser HF

Forskning
Helseforetakene brukte i 2012 ca. 2,8 mrd kroner til forskning, inkludert ekstern finansiering og beregnet kostnad for bruk av infrastruktur.« Helseforskning - organisering og nøkkeltall» Nordisk institutt for studier av innovasjon, forskning og utdanning (NIFU) har ansvaret for kartlegging av ressursbruk til forskning og utvikling på vegne av Helse- og omsorgsdepartementet. NIFU lager annethvet år også oversikter over all ressursbruk til medisinsk og helsefaglig forskning i Norge (uansett sektor) og for bioteknologisk forskning spesielt.« NIFU Statistikk og indikatorer » (Besøkt 27. august 2013)

Helseforetakene hadde bidratt på 3 414 vitenskapelige artikler og oversiktsartikler publisert i 2012.«Resultater 2012 CRIStin/NVI » Oversikt over disse artiklene finnes i CRISTIN, det felles nasjonale systemet for registrering av forskningsresultater.

Se også
 Regionalt helseforetak

Referanser

 Eksterne lenker  
 Helse- og omsorgsdepartementet Oversikt over landets helseforetak